29.07.2018, 22:50

Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Primul derby al României din acest sezon a fost unul cu adevărat nebun. FCSB a condus de trei ori în faţa lui Dinamo, care a revenit de fiecare dată pentru primul 3-3 între cele două rivale din ultimii 30 de ani.

Învinsă în prima etapă de Astra, FCSB a început în atac derby-ul cu numărul 173. Florin Tănase l-a întins pe Penedo, iar din cornerul rezultat, Gnohere a marcat primul lui gol împotriva fostei echipe.

Astfel, francezul a devenit primul străin care a înscris în derby pentru ambele rivale.

În replică, Popovici a trimis, de la distanţă, spre poarta lui Bălgrădean. A fost semnul revenirii pentru Dinamo, care a egalat înainte de pauză, prin Axente, ajutat de gafa lui Benzar.

În startul reprizei secunde, Lucian Filip a avut şansa lui 2-1, dar Penedo a fost la post, la fel a făcut şi la şutul lui Bălaşa. Însă portarul panamez a gafat imediat după cele două parade, la un corner executat de Florinel Coman, când a scăpat mingea în poartă.

Şase minute mai târziu, căpitanul Nistor a adus a doua egalare pentru dinamovişti. Până la final, scenariul s-a repetat pentru a treia oară. Cu a doua dublă în tricoul FCSB, Florinel Coman a făcut 3-2, dar petrecerea roş-albaştrilor a fost stricată în minutul 89, de golul superb al lui Mihai Popescu.

S-a terminat 3-3, rezultat care s-a înregistrat ultima oară între cele două formaţii în iunie 1988, în Ghencea.